

**LIETUVOS RESPUBLIKOS**

**AKCIZŲ ĮSTATYMO 23, 24, 25, 26, 30 IR 31 STRAIPSNIŲ PAKEITIMO**

**ĮSTATYMAS**

2013 m. liepos 2 d. Nr. XII-457  
Vilnius

(Žin., 2001, Nr. [98-3482](http://www3.lrs.lt/pls/inter/dokpaieska.showdoc_l?p_id=154511); 2010, Nr. [45-2174](http://www3.lrs.lt/pls/inter/dokpaieska.showdoc_l?p_id=368822), Nr. [148-7560](http://www3.lrs.lt/pls/inter/dokpaieska.showdoc_l?p_id=388056); 2011, Nr. [141-6614](http://www3.lrs.lt/pls/inter/dokpaieska.showdoc_l?p_id=410970),   
Nr. [150-7047](http://www3.lrs.lt/pls/inter/dokpaieska.showdoc_l?p_id=413155); 2012, Nr. [153-7830](http://www3.lrs.lt/pls/inter/dokpaieska.showdoc_l?p_id=440387))

**1 straipsnis. 23 straipsnio 1 dalies pakeitimas**

23 straipsnio 1 dalyje vietoj skaičiaus „8,5“ įrašyti skaičių „9,35“ ir šią dalį išdėstyti taip:

„1. Alui taikomas 9,35litouž 1 procentą faktinės tūrinės alkoholio koncentracijos procentais akcizų tarifas, kuris nustatomas už produkto hektolitrą.“

**2 straipsnis. 24 straipsnio pakeitimas**

24 straipsnio 1 punkte vietoj skaičiaus „58“ įrašyti skaičių „85“, 2 punkte vietoj skaičiaus „198“ įrašyti skaičių „225“ ir šį straipsnį išdėstyti taip:

„**24 straipsnis. Vynui iš šviežių vynuogių ir kitiems fermentuotiems gėrimams taikomi akcizų tarifai**

Vynui iš šviežių vynuogių ir kitiems fermentuotiems gėrimams taikomi tokie akcizų tarifai:

1) vynui ir kitiems fermentuotiems gėrimams, kurių faktinė tūrinė etilo alkoholio koncentracija (kitų fermentuotų gėrimų atveju – gauta tik fermentuojant) procentais yra ne didesnė kaip 8,5 procento, – 85 litai už produkto hektolitrą;

2) šio straipsnio 1 punkte nenurodytiems gėrimams – 225 litaiuž produkto hektolitrą.“

**3 straipsnis. 25 straipsnio pakeitimas**

25 straipsnio 1 punkte vietoj skaičiaus ir žodžio „216 litų“ įrašyti skaičių ir žodį „281 litas“, 2 punkte vietoj skaičiaus ir žodžio „304 litai“ įrašyti skaičių ir žodį „400 litų“ ir šį straipsnį išdėstyti taip:

„**25 straipsnis. Tarpiniams produktams taikomi akcizų tarifai**

Tarpiniams produktams taikomi tokie akcizų tarifai:

1) tarpiniams produktams, kurių faktinė tūrinė alkoholio koncentracija procentais yra ne didesnė kaip 15 procentų, – 281litas už produkto hektolitrą;

2) tarpiniams produktams, kurių faktinė tūrinė alkoholio koncentracija procentais yra didesnė kaip 15 procentų, – 400litų už produkto hektolitrą.“

**4 straipsnis. 26 straipsnio 1 dalies pakeitimas**

26 straipsnio 1 dalyje vietoj skaičiaus „4 416“ įrašyti skaičių „4 460“ ir šią dalį išdėstyti taip:

„1. Etilo alkoholiui taikomas 4 460 litų už gryno etilo alkoholio hektolitrą akcizų tarifas.“

**5 straipsnis. 30 straipsnio 2 dalies 1 punkto ir 3 dalies pakeitimas**

1. 30 straipsnio 2 dalies 1 punkte vietoj skaičiaus „148“ įrašyti skaičių „157“ ir šį punktą išdėstyti taip:

„1) specifinis elementas – 157 litai;“.

2. 30 straipsnio 3 dalyje vietoj skaičiaus „244“ įrašyti skaičių „256“ ir šią dalį išdėstyti taip:

„3. Šio straipsnio 1 dalyje cigaretėms nustatytas kombinuotasis akcizų tarifas turi būti ne mažesnis kaip 256 litai už 1 000 cigarečių.“

**6 straipsnis. 31 straipsnio 1 dalies pakeitimas**

31 straipsnio 1 dalyje vietoj skaičiaus „88“ įrašyti skaičių „93“ ir šią dalį išdėstyti taip:

„1. Cigarams ir cigarilėms taikomas 93 litų už kilogramą produkto akcizų tarifas.“

**7 straipsnis. Įstatymo įsigaliojimas**

1. Šio įstatymo 1, 2, 3 ir 4 straipsniai įsigalioja 2014 m. balandžio 1 d.

2. Šio įstatymo 5 ir 6 straipsniai įsigalioja 2014 m. kovo 1 d.

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTĖ DALIA GRYBAUSKAITĖ